Een dood, vyf beseer ná reuse botsing; N3 gesluitFoto: Netcare 911 Athlenda Mathe, woordvoerder van Netcare 911, het gesê die N3 tussen die R23 en R550 in ŉ noordelike rigting is heeltemal versper en vir verkeer gesluit. “Verskeie nooddienste en die brandweer is tans op die toneel. Die pad sal vir ŉ paar uur gesluit wees,” het Mathe gesê. Besonderhede oor die ongeluk is nog vaag, maar Mathe het gesê ŉ bestuurder van een van die vragmotors was drie uur lank in die voertuig vasgekeer terwyl reddingswerkers gesukkel het om hom te bevry. Hy is in ŉ kritieke toestand per helikopter na ŉ hospitaal in Johannesburg vervoer. Intussen is vier ander mense reeds deur verskillende ambulansdienste na nabygeleë hospitale vervoer, het sy gesê. Motoriste word aangeraai om van alternatiewe roetes gebruik te maak.